
ΠΡΟΣ:  
· Τακτικά Μέλη 

ΚΟΙΝΟΠΟΙΗΣΗ: 

1. Πρόεδρο Δημοτικού Συμβουλίου κ. Ραμανδάνη Δέσποινα

2. Γενικό Γραμματέα κ. Σαρόγλου Χαράλαμπο

3. Προέδρους Δημοτικών Κοινοτήτων
Πρόσκληση σε έκτακτη συνεδρίαση της Δημοτικής Επιτροπής
Σύμφωνα με το άρθρο 143 του ν. 5314/2026, σας καλούμε, κατόπιν απόφασης του Προέδρου ως προς τον τρόπο διεξαγωγής της συνεδρίασης, σε έκτακτη συνεδρίαση της Δημοτικής Επιτροπής του Δήμου Ν. Προποντίδας, η οποία θα πραγματοποιηθεί σήμερα 2 Σεπτεμβρίου 2026, ημέρα Τετάρτη και ώρα 15:00 μ.μ., δια ζώσης, στην αίθουσα συνεδριάσεων του Δημοτικού Καταστήματος Μεγ. Αλεξάνδρου 26 Ν. Μουδανιά για τη συζήτηση και λήψη αποφάσεων επί των θεμάτων της ημερήσιας διάταξης που ακολουθούν.

Η συνεδρίαση είναι δημόσια και μεταδίδεται ταυτόχρονα μέσω YouTube, με ανάρτηση του σχετικού συνδέσμου στην ιστοσελίδα του Δήμου www.nea-propontida.gr, σύμφωνα με το άρθρο 140 παρ. 2 του ν. 5314/2026.

Ο κατεπείγον χαρακτήρας της συνεδρίασης προκύπτει από το γεγονός ότι δεδομένης της Έκτακτης Ανάγκης Πολιτικής Προστασίας που βρίσκεται ο Δήμος και για λόγους δημόσιας ασφάλειας, είναι αναγκαία η άμεση υποβολή πρότασης ένταξης  του έργου: "Αποκατάσταση τμημάτων παραλιακής οδού Ν. Πλαγίων - Ν. Τρίγλιας" για χρηματοδότηση από το Ειδικό Πρόγραμμα Αντιμετώπισης και Αποκατάστασης Φυσικών Καταστροφών 2026 - 2030.
Θέματα της ημερήσιας διάταξης
1. Έγκριση του Πίνακα Β.ΙΙ: Έργα αρμοδιότητας ΟΤΑ που προτείνονται για ένταξη στο Ειδικό Πρόγραμμα Αντιμετώπισης και Αποκατάστασης Φυσικών Καταστροφών 2026 - 2030 με σκοπό την υποβολή πρότασης για ένταξη του έργου με τίτλο: “Αποκατάσταση τμημάτων παραλιακής οδού Ν. Πλαγίων - Ν. Τρίγλιας”
Ο  ΠΡΟΕΔΡΟΣ

Εμμανουήλ Καρράς

Δήμαρχος

Εφιστάται η προσοχή σας ότι τα συνημμένα έγγραφα είναι εμπιστευτικά και ενδέχεται να περιλαμβάνουν δεδομένα προσωπικού χαρακτήρα, τα οποία προστατεύονται από τις διατάξεις:

· Του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.

· Της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης η δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών.

· Του Ν. 4624/2019, με θέμα «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις», ως ισχύει.

· Τα συνημμένα έγγραφα που βρίσκονται στην κατοχή σας, σας καθιστούν πλέον επεξεργαστή του αρχείου με όλες τις υποχρεώσεις που απορρέουν από τις ως άνω διατάξεις. 

· Όλα τα ηλεκτρονικά έγγραφα που παράγονται και διακινούνται εντός των υπηρεσιών του Δήμου υπάγονται στις ρυθμίσεις του ΓΚΠΔ.

· Τα προσωπικά δεδομένα των υπαλλήλων του νομικού προσώπου, συμπεριλαμβανομένης της επαγγελματικής τους ηλεκτρονικής διεύθυνσης, εμπίπτουν στο πεδίο εφαρμογής του Κανονισμού. 

· Τα δεδομένα προσωπικού χαρακτήρα των φυσικών προσώπων υφίστανται επεξεργασία από εμάς, μόνο για τους σκοπούς, για τους οποίους έχουν συλλεχθεί ή/ και για νομικούς και κανονιστικούς λόγους, ενώ δεν υποβάλλονται σε περαιτέρω επεξεργασία πέραν του ορισμένου σκοπού.

